Magnus Midtbø

Magnus Rognan Midtbø (født 18. september 1988 i Bergen) er en norsk sportsklatrer. Han er mange ganger norgesmester og tidligere juniorverdensmester i sportsklatring, og er i verdenstoppen i internasjonale konkurranser. I august 2010 gjorde han sin hittil vanskeligste bestigning, da han gikk ruta Ali Hulk sit-start extension i Rodellar i Spania. Ruta er satt i graden 9b, og det er til nå bare seks klatrere som har besteget ruter på dette nivået i verden.

I 2017 åpnet Midtbø Nordens største klatresenter på Skullerud i Oslo som han eier sammen med flere andre. Han eier også et klatresenter i Kristiansand.

Midtbø er bosatt i Oslo og driver en YouTube-kanal med navnet Magnus Midtbø, som primært handler om klatring og utfordringer. Kanalen har per 13. september 2023 over 314 millioner avspillinger og 1.93 millioner abonnenter.

Medaljer i norske mesterskap 
Midtbø har vunnet 18 NM-gull i klatring. Han vant kongepokalen ti ganger mellom 2006 og 2016.

Referanser

Eksterne lenker 
 Midtbø profilert i NRK-serien Min idrett
 Midtbøs profil på IFSC
 Midtbøs YouTube-kanal

Norske sportsklatrere
Fødsler i 1988
Mesternes Mester-deltakere
Personer fra Bergen kommune
Norgesmestere
Kongepokalvinnere i klatring
Youtubere fra Norge